joelniklaus/EU_Wikipedias huggingface dataset:
Päivi Lukkarila

Päivi Lukkarila (s. 10. marraskuuta 1967 Kokkola) on suomalainen lasten- ja nuortenkirjailija ja suomi toisena kielenä -opettaja. Hän on kirjoittanut myös aikuisille nimellä Essi Paju.

Lukkarila on koulutukseltaan filosofian maisteri sekä äidinkielen ja kirjallisuuden aineenopettaja. Hän opiskeli yleistä kirjallisuustiedettä Tampereen yliopistossa. Lukkarila toimi myös Tampereen Ylioppilasteatterissa. Hän on suorittanut vokologian jatko-opintoja Tampereen yliopistossa.

Lukkarilan esikoisromaani Koitetaan kestää, Nanna ilmestyi vuonna 2007. Se sijoittui kolmanneksi Kariston Tiina 2006 -kirjoituskilpailussa. Lukkarila sai teoksesta myös Tampereen kaupungin kirjallisuuspalkinnon vuonna 2007.

Vuonna 2012 Lukkarilan lastenromaani Kolmen ajan maa oli Arvid Lydecken -palkintoehdokas. Teos oli myös Lasten LukuVarkaus -palkintoehdokkaana. Vuonna 2015 Lukkarilan hevoskirja Ihana Panda oli ehdolla Anni Polva -palkinnon saajaksi.

Lukkarila asuu Tampereella.

Teokset
Siskodisko-sarja
 
 
 

Venla-sarja
 
 
 
 
 
 

Jasmiina-sarja
 
 Valmennustalvi. Hämeenlinna: Karisto, 2016. ISBN 978-951-23-6166-3.
 Ruusukekone. Hämeenlinna: Karisto, 2018. ISBN 978-951-23-6426-8.

Nimellä Essi Paju
 
 

Muut
 
 
 En ikinä luovuta. Karisto, 2017. ISBN 978-951-23-6303-2. 
 Ponimme Possukka. Karisto, 2020. ISBN 978-951-1-37236-3. 
 Kuinka saavutetaan zanshin, Nokkahiiri 2020. ISBN 978-952-94-3670-5.
 
 Super-someponi Kemppainen. Kuvitus: Milla Paloniemi. Hämeenlinna: Karisto, 2022. ISBN 978-951-1-41140-6.

Lähteet

Aiheesta muualla
 Päivi Lukkarilan verkkosivut
 Lassila, Tuija: Teemaesittely: Tyttökirjan päivitystä - Päivi Lukkarila Kirjasampo.fi. 28.4.2009.

Suomalaiset lasten- ja nuortenkirjailijat
Vuonna 1967 syntyneet
Elävät henkilöt
Michele Beretta

Michele Beretta (s. 22. lokakuuta 1994) on italialainen moottoriurheilija.

Ura 
Beretta aloitti uransa Karting-sarjoista. Vuodet 2012-2013 Beretta kilpaili Formula Abarth -sarjassa sijoittuen viimeisellä kaudellaan sarjan toiseksi. Vuonna 2014 Beretta siirtyi Euroopan Formula 3 -sarjaan saavuttamatta yhtään pistettä. Vuonna 2015 Beretta jatkoi Euroopan F3 -sarjassa saavuttaen neljä pistettä. Hän kilpaili samana vuonna myös GP3-sarjassa ajaen kuusi kilpailua Trident -tallissa saavuttamatta pisteitä.

GP3-tulokset 

Italialaiset autourheilijat
Vuonna 1994 syntyneet
GP3-kuljettajat
Elävät henkilöt
Fitim Latifi

Fitim Latifi (s. 2. heinäkuuta 1990 Vučitrn) on kosovolaissyntyinen suomalainen ammattinyrkkeilijä. 180 senttimetriä pitkä Latifi kilpailee keskisarjassa.

Amatöörinä Latifi saavutti muun muassa nuorten SM-kultaa sekä aikuisten SM- ja PM-hopeaa. Ammattilaisdebyyttinsä hän teki kesäkuussa 2012 Porvoossa Andrej Cepuria vastaan, voittaen hänet pisteillä. Kahdeksannessa ammattilaisottelussaan, marraskuussa 2013 Timo Lainetta vastaan, Latifi otti kahdeksannen voittonsa ja saavutti keskisarjan Suomen mestarin tittelin.

Tammikuussa 2014 Latifi pahoinpiteli veljiensä kanssa noin 40-vuotiaan ulkomaalaistaustaisen miehen. Latifi sai tästä vuoden ja kahdeksan kuukautta ehdollista vankeutta sekä 35 000 euron sakot. Suomen Ammattinyrkkeilyliitto hyllytti myös Latifin lisenssin ja tämä ei ole otellut sen jälkeen.

Latifi muutti perheineen nuorena Kosovosta Suomeen.

Lähteet 

Suomalaiset nyrkkeilijät
Vuonna 1990 syntyneet
Elävät henkilöt
As-Safira

As-Safira tai Sfire (, pohjoissyyrian arabialla: Sfīre) on kaupunki Syyrian pohjoisosassa Aleppon maakunnassa. Kaupunki on As-Safiran piirikunnan keskus. Vuoden 2004 väestönlaskennassa kaupunkiin kirjattiin 63 708 asukasta ja koko piirikuntaan 178 293.

Syyrian pääkaupunki Damaskos on linnuntietä noin 301 kilometriä etelälounaaseen ja Aleppo 25 kilometriä luoteeseen.

Lähteet

Aiheesta muualla
Erika Solomon: Syrian army captures strategic town at approaches to Aleppo (1.11.2013)   (reuters.com)
Chemical Disarmament Amid Conflict (14.9.2013)  (nytimes.com)

Syyrian kaupungit
Al-Bab

Al-Bab () on kaupunki Syyrian pohjoisosassa Aleppon maakunnassa. Kaupunki on al-Babin piirikunnan keskus. Vuoden 2004 väestönlaskennassa kaupunkiin kirjattiin 63 069 ja koko piirikuntaan 292 713 asukasta.

Maantiede
Syyrian pääkaupunki Damaskos sijaitsee linnuntietä noin 336 kilometriä etelälounaaseen, Aleppo noin 38 kilometriä länsilounaaseen ja Turkin raja lähimmillään noin 30 kilometrin etäisyydellä pohjoisessa.

Historia
Al-Bab jäi Syyrian presidentti Bašar al-Assadin hallintoa vastustaneiden kapinallisten käsiin Syyrian sisällissodan aikana keväällä 2012. Ääri-islamilainen Isis-järjestö ajoi muut kapinalliset kaupungista talvella 2013-2014 ja kaupunki toimi sittemmin Isisin tukikohtana hyökkäyksillä Aleppon maakunnan kapinallisia ja hallituksen joukkoja vastaan. Myöhemmin kurdeihin liitettyjen  SDF-joukkojen taistelijoiden vallattua läheisen Manbijin Turkki aloitti operaatio Eufratin kilven Pohjois-Syyriassa estääkseen kurdeja valtaamasta al-Babia ja luomasta näin yhteyttä Afriniin lännessä. Turkki ja sen tukemat kapinalliset uutisoivat vallanneensa kaupungin helmikuussa 2017.

Väestö
Vuoden 2004 väestönlaskennassa kaupunkiin kirjattiin 63 069 ja koko piirikuntaan 292 713 asukasta. Vuonna 2017 kaupungissa oli arviolta 100 000 asukasta. Kaupungin asukkaiden valtaosa on etniseltä taustaltaan arabeja ja valtauskonto on sunnalainen islam.

Lähteet

Aiheesta muualla

Syria barrel bombs kill 68 civilians in al-Bab town in one week  ()
Syrian rebels free dozens from ISIS detention in Syria’s al-Bab (1.3.2015)  (aranews.net)
Avaneesh Pandey: Northern Syria Coalition Airstrike Killed At Least 50 Civilians In December: Report (12.1.2015)  (ibtimes.com)
Rebels claim victory in Syria's al-Bab (1.8.2012)  (aljazeera.com)

Syyrian kaupungit
Theatres des Vampires

Theatres des Vampires on italialainen goottimetalliyhtye, jonka alkuaikojen tuotannossa on black metal -vaikutteita. Yhtyeen kappaleiden sanoituksien aiheena on vampirismi.

Diskografia

Albumit
 Vampyrìsme, Nècrophilie, Nècrosadisme, Nècrophagie (1996)
 The Vampire Chronicles (1999)
 Bloody Lunatic Asylum (2001)
 Suicide Vampire (2002)
 Nightbreed of Macabria (2004)
 Pleasure and Pain (2005)
 Anima Noir (2008)
 Moonlight Waltz (2011)

Italialaiset goottimetalliyhtyeet
Italialaiset black metal -yhtyeet
Sinfoniset black metal -yhtyeet
Epilän rautatieasema

Epilän rautatieasema ()  oli rautatieliikennepaikka Tampere–Pori-radalla Epilän kaupunginosassa Tampereella. Liikennepaikka oli radan ensimmäisiä asemia ja se avattiin 1895. Ensimmäinen liikennepaikkarakennus oli vain odotussuoja, joka valmistui 1896. Varsinainen asemarakennus valmistui 1918, mutta vaurioitui välittömästi Suomen sisällissodassa. Korjaustyöt valmistuivat 1920.

Epilä oli tärkeä liikennepaikka rautatien alkuaikoina. Asema läheisyyteen siirtyivät tapetti- ja maalitehtaat vuonna 1907. Hyvien liikenneyhteyksien ansiosta syntyi myös huvila-asutusta läheisen Epilänharjun rinteille.

Aseman merkitys väheni Lielahden rautatieaseman avaamisen jälkeen 1928. Epilä muutettiin vain tavaraliikenteen käyttöön ja henkilöliikenne päättyi. Henkilöliikenteelle avattiin seisakevaihde 1931. Epilän liikennepaikka lakkasi olemasta henkilöliikenteen pysähdyspaikka 1979 ja se lakkautettiin 1983. Asemarakennus taloushuoneineen on purettu ja jäljellä on vain 1960-luvulla tehty kuormauslaituri.

Suunnitelmissa on että Epilän, Amurin, Messukylän ja Ylöjärven seisakkeet otettaisiin uudestaan käyttöön.

Lähteet 
 Radan varrella - Suomen rautatieliikennepaikat, Iltanen Jussi, s. 117-118, kolmas painos, Karttakeskus 2011

Viitteet

Aiheesta muualla 
Kuvia Vaunut.org -sivustolla

Tampereen rautatieliikennepaikat
Tampereen entiset rakennukset ja rakennelmat
Pirkanmaan lakkautetut rautatieliikennepaikat
Lielahti
Suomen 1890-luvulla rakennetut rautatieliikennepaikat
Sayyidah Zaynab

Sayyidah Zaynab (, Sayyeda Zeinab, suom. ’rouva Zaynab’) eli Set Zaynab, on kaupunki Syyrian pääkaupunki Damaskosta ympäröivässä Rif Dimašqin maakunnassa. Kaupunki on Damaskoksen maaseutupiirikunnan (Markaz Rif Dimašq) suurin kaupunki. Vuoden 2004 väestönlaskennassa kaupunkiin kirjattiin 136 427 ja koko piirikuntaan 902 216 asukasta.

Kaupunki on Syyrian pääkaupunki Damaskoksen kaakkoinen esikaupunki, keskustojen väli on vain yhdeksän kilometriä.

Kaupungin nimi viittaa profeetta Muhammadin lapsenlapseen, tytär Fatima bint Zahran lapseen Zainab bint Aliin. 1990-luvulla aiemman pyhäkön paikalle rakennettua kaupungin päämoskeijaa, jossa uskotaan olevan rouva Zainabin hauta, pidetään suuressa arvossa. Osa islamintulkinnoista katsoo Zainab bint Alin osaksi Muhammadin talonväkeä, Ahl al-Baitia.

Lähteet

Aiheesta muualla

Iranians protest Syria 'shrine desecration' (31.3.2013)  (aljazeera.com)

Syyrian kaupungit
Ramūnas Butautas

Ramūnas Butautas (s. 22. toukokuuta 1964 Kaunas, Liettuan SNT, Neuvostoliitto) on liettualainen koripallovalmentaja. Hän on koripalloilija Stepas Butautasin poika.

Butautas on valmentanut seurajoukkueita Liettuan lisäksi Latviassa, Ukrainassa ja Kazakstanissa. Hän valmensi Liettuan miesten maajoukkuetta vuosina 2007–2009, jolloin se voitti pronssia Espanjan EM-kilpailuista 2007 ja sijoittui neljänneksi Pekingin kesäolympialaisissa 2008 sekä 11:nneksi Puolan EM-kilpailuissa 2009.

Lähteet 
 Profiili basketnews.lt 
 Profiili euroleaguebasketball.net

Viitteet 

Liettualaiset koripallovalmentajat
Vuonna 1964 syntyneet
Elävät henkilöt
Jaramana

Jaramana () on kaupunki Syyrian pääkaupunkia ympäröivän Rif Dimašqin maakunnan Damaskoksen maaseutupiirikunnassa (Markaz Rif Dimašq). Vuoden 2004 väestönlaskennassa kaupunkiin kirjattiin 114 363 asukasta.

Jaramana on eräs Syyrian pääkaupunki Damaskoksen kaupunkirakenteeseen kiinnikasvanut lähiökaupunki. Siitä länsiluoteeseen sijaitsevaan pääkaupungin ydinkeskustaan on vain runsaan viiden kilometrin matka. 

Kaupungissa on palestiinalaisten pakolaisleiri. Syyrian sisällissodan aikana kaupungissa on tehty pommiattentaatteja.

Lähteet

Aiheesta muualla

Syria: dozens killed in clashes after suicide attack in Damascus (9.10.2013)  (theguardian.com)
At least 6 dead, many injured in car bomb attack in Damascus suburb Jaramana (photos, video) (29.10.2012)  (rt.com)
Syyrian kaupungit
Duma

Duma (, myös muodossa Douma) on kaupunki Syyrian pääkaupunkia ympäröivän Rif Dimašqin maakunnan Damaskoksen maaseutupiirikunnassa (Markaz Rif Dimašq). Vuoden 2004 väestönlaskennassa kaupunkiin kirjattiin 110 893 asukasta.

Duma on Syyrian pääkaupungin Damaskoksen kaupunkirakenteeseen kiinnikasvanut lähikaupunki. Damaskos sijaitsee 12 kilometriä Dumasta lounaaseen.  

Kaupunki on ollut useasti Syyrian hallituksen joukkojen iskujen kohteena Syyrian sisällissodan aikana. Kesällä 2015 Syyrian armeijan raportoitiin ampuneen kapinallisalueenaan pitämänsä kaupungin asuinalueelle epätarkkoja ”elefanttipommeja” ja toisessa iskussa ohjuksia, mitkä molemmat iskut tappoivat useita kymmeniä ihmisiä. Lokakuun lopulla 2015 raportoitiin Syyrian hallituksen joukkojen iskeneen ohjuksin siviiliväestöä vastaan Duman torialueella, jolloin ainakin 40 ihmistä, mukana naisia ja lapsia, sai surmansa ja noin sata loukkaantui. Jo saman päivän aikana uhriluku nousi 57:ään, ja uhreista viisi oli lapsia.

Lähteet

Aiheesta muualla
Ziad Haydar: Signs of a settlement in Duma, Syria (15.5.2014)  (al-monitor.com)
Erika Solomon, Reuters: Young children, entire families among almost 200 'massacred' in besieged Syrian city of Douma (29.6.2012)  (nationalpost.com)

Syyrian kaupungit
Hannu Honkanen (jalkapalloilija, 1965)

Hannu Honkanen (s. 3. joulukuuta 1965 Rovaniemi) on entinen suomalainen jalkapalloilija. Hän oli pelipaikaltaan keskikenttäpelaaja.

Honkanen on Rovaniemen Palloseuran kasvatti. Hän teki ensiesiintymisensä seuran edustusjoukkueessa SM-sarjan kaudella 1984. Honkanen pelasi RoPS:ssa yhteensä kahdentoista kauden ajan, esiintyen useiden loukkaantumisten rajoittamana vain 84 pääsarjaottelussa. Vuonna 1986 hän oli mukana voittamassa Suomen Cupin finaalia. Kausina 1992 ja 1994 Honkanen pelasi myös lainalla Kakkosen Rovaniemen Lapissa ja Visan Pallossa. Hän lopetti uransa saman sarjatason Rovaniemen Kanuunoissa 1996.

Saavutukset
 Suomen Cup 1986

Lähteet

Suomalaiset jalkapalloilijat
Jalkapallon Suomen Cupin mestarit
Vuonna 1965 syntyneet
Elävät henkilöt
Kevin McCarthy (poliitikko)

Kevin McCarthy (s. 26. tammikuuta 1965) on yhdysvaltalainen republikaanipoliitikko ja vuodesta 2006 alkaen Kaliforniasta valittu edustajainhuoneen jäsen. Kesästä 2014 alkaen hän on toiminut edustajainhuoneen republikaaniryhmän johtajana.

McCarthyn kampanja Hillary Clintonia vastaan 

McCarthy ilmoitti syyskuussa 2015 pyrkivänsä edustajainhuoneen puhemieheksi. Kampanjan suosio laski sen jälkeen, kun hän televisiossa pyrki heittämään epäilyksiä presidenttiehdokas Hillary Clintonia kohtaan. McCarthy huomautti, kuinka selvästi Clintonin kannatusluvut ovat laskeneet sen jälkeen, kun republikaanit perustivat tutkintakomission selvittämään tämän toimia ulkoministerinä. Clinton sai McCarthyn puheista tukea syytteilleen, joiden mukaan tutkinta on pelkkää politikointia, jonka päämäärä on vahingoittaa Clintonia. McCarthy ilmoittikin 8.10.2015 jättäytyvänsä pois puhemieskilvasta.

Vähemmistöjohtaja 
Vuoden 2018 täytevaalien jälkeen republikaanit ovat edustajainhuoneessa vähemmistönä. McCarthy valittiin jälleen edustajainhuoneen republikaaniryhmän johtajaksi.

Lähteet

Aiheesta muualla 
 Kevin McCarthyn kampanjasivut.

Yhdysvaltain edustajainhuoneen jäsenet
Yhdysvaltalaiset republikaanipoliitikot
Kalifornialaiset poliitikot
Vuonna 1965 syntyneet
Elävät henkilöt
Yhdysvaltain edustajainhuoneen enemmistöjohtajat
Alphonse Areola

Alphonse Areola (s. 27. helmikuuta 1993 Pariisi) on ranskalainen jalkapallomaalivahti, joka edustaa Englannin Valioliigassa pelaavaa West Ham Unitedia. Hän kuului pitkään ranskalaisseura Paris Saint-Germainin organisaatioon mutta pelasi paljon myös muissa seuroissa lainasopimuksilla. Areola on oikeajalkainen.

Ura

Seurajoukkueura 
Areola on Paris Saint-Germainin kasvatti. Hän debytoi seuran paidassa toukokuussa 2013 Stade Brestiä vastaan. Hän pelasi tuolla kaudella kaksi ottelua ja oli mukana voittamassa Ligue 1:n mestaruutta. Kauden 2013–2014 Areola oli lainassa Ligue 2:n RC Lensissä pelaten 35 ottelua ja seuraavalla kaudella Ligue 1:n SC Bastiassa pelaten 36 ottelua. Kaudeksi 2015–2016 Areola siirtyi lainalle Espanjan Primera Divisiónin Villarreal CF:ään. Hän debytoi Espanjan pääsarjassa elokuussa 2015 Real Betisiä vastaan.

Maajoukkueura 
Areola on edustanut Ranskan kaikkia nuorten maajoukkueita alle 17-vuotiaista alle 21-vuotiaisiin. Vuonna 2013 hän oli voittamassa alle 20-vuotiaiden MM-kultaa pelaten turnauksessa seitsemässä ottelussa. Finaalissa Uruguayta vastaan Areola torjui kaksi rangaistuspotkua rangaistuspotkukilpailussa.

Saavutukset 
Paris Saint-Germain
 Ligue 1: 2012–2013

Ranska
 Alle 20-vuotiaiden MM-kilpailut: kultaa (2013)

Lähteet

Aiheesta muualla 

Ranskalaiset jalkapallomaalivahdit
Vuonna 1993 syntyneet
Elävät henkilöt
Cavoniuksen talo

Cavoniuksen talo on Helsingissä Pohjoisesplanadi 21:ssä sijaitseva kolmikerroksinen toimisto- ja liiketalo jonka alun perin suunnitteli vuonna 1819 Carl Ludvig Engel. Talon Pohjoisesplanadin puoleinen osa valmistui vuonna 1820, läntinen ja itäinen pihasiipi 1843 ja itäsiiven lisärakennus 1849. Vuonna 1882 taloon rakennettiin pohjoinen pihasiipi, suunnittelijana oli arkkitehtitoimisto Kiseleff & Heikel. Vuotta myöhemmin 1883 valmistui vielä arkkitehti Sebastian Gripenbergin suunnittelema pihasiiven lisärakennus.

1900-luvun puolella talon pihasiipiä korjattiin ja rakennettiin uusi lisärakennus sekä sisustettiin taloon perustettu elokuvateatteri vuosina 1908–1909. Nämä muutokset suunnitteli arkkitehtitoimisto Valter Jung & Emil Fabritius. Emil Fabritius suunnitteli 1930-luvulla vielä taloon ikkunajaon muutokset, julkisivun itäiset näyteikkunat ja pääportaan muutokset. Myöhemmin on muun muassa talon ullakko sisustettu ateljeetiloiksi ja perustuksia vahvistettu vuonna 1962.

Lähteet 

Helsingin suojellut rakennukset
Kluuvi
Suomen 1800-luvulla rakennetut rakennukset ja rakennelmat
Carl Ludvig Engelin suunnittelemat rakennukset
Helsingin liikerakennukset
Toimistorakennukset
Pohjola-opisto

Pohjolan opisto oli Haukiputaan Asemakylällä vuosina 1956–2002 toiminut kansanopisto, jonka perusti Väinö Voionmaan säätiö. Opisto siirtyi vuonna 1970 kokonaan Suomen Ammattiliittojen Keskusjärjestö SAK:n omistukseen. Pohjolan opiston paikalla oli sijainnut 50 vuotta aiemmin yli puolen vuosisadan ajan  Maunun saha vuosina 1863–1908. Pohjola-opisto perustettiin 1956 ja myytiin 1996 Vuolle-setlementille. Vuonna 2002 opiston toiminnot siirrettiin Oulun Tuiraan ja nimi lyheni Pohjola-opistoksi. Siellä se toimii nyt nimellä Vuolle-opisto. Asemakylän opistokiinteistöt olivat vuodesta 2010 tyhjillään ja ränsistyivät, ja kymmenen vuotta myöhemmin niitä alettiin purkaa.

Historiaa

Pohjolan opisto perustettiin kansanopistoksi, jonka tarkoituksena oli kouluttaa Pohjois-Suomen ammattiyhdistysaktiiveja ja heikentää seudulla tuohon aikaan vaikuttanutta vahvaa kommunistista suuntausta. Tähän kommunisminvastaiseen toimintaan SAK sai rahoitusta Yhdysvalloista. Opiston vihkiäisissä olivat kunniavieraina amerikkalaista rahaa Euroopan sosiaalidemokraateille järjestellyt Irving Brown ja Yhdysvaltain Helsingin suurlähettiläs John D. Hickerson. Opiston esikuvana oli SAK:n kansanopistona yhä toimiva Kiljavan opisto Nurmijärvellä. Opiston ensimmäisenä rehtorina toimi VTM Sakari Kiuru, joka myöhemmin toimi Yleisradion pääjohtajana.

Opiston 7 kuukauden mittaisten talvikurssien opiskelijoista valtaosa oli Oulun ja Lapin lääneistä kotoisin. Vuonna 1970 pitkä kurssi lyheni 3 kuukauden mittaiseksi ja opiskelijarakenne muuttui. Opistosta tuli osa SAK:n valtakunnallista koulutusjärjestelmää. 1980-luvun lopulla Pohjolan opiston toiminta oli vilkasta, ja vanhan päärakennuksen yhteyteen rakennettiin uusi ravintola. 1990-luvun puoleenväliin mennessä opiskelijamäärä oli kuitenkin laskenut ja kiinteistöjen käyttökulut nousseet. Vuonna 1996 SAK myi opiston kiinteistöineen Vuolle-setlementille. Se jatkoi kansanopistotoimintaa Haukiputaalla omista lähtökohdistaan vuoteen 2002 asti, kunnes oppilaitos muutti Ouluun ja muutti nimensä Vuolle-opistoksi.

Rakennukset ovat olleet tyhjillään vuodesta 2010. Pohjois-Pohjanmaan museo ilmoitti vuonna 2013 suosittelevansa kiinteistöjen suojelua, mutta muutti jo seuraavana vuonna kantaansa rakennusten huonon kunnon vuoksi. Kiinteistölle on myönnetty purkulupa vuonna 2014. Purkutyöt alkoivat kesällä 2020. Kesällä 2021 vain uusin, ravintolakäyttöön rakennettu rakennus oli saatu purettua. Muut rakennukset olivat ainakin rungoltaan yhä pystyssä.

Lähteet

Aiheesta muualla

Haukipudas
Suomen kansanopistot
SAK
Oulun oppilaitokset
Tuira
Entiset suomalaiset oppilaitokset
Oulun entiset rakennukset ja rakennelmat
Anssi Leino

Anssi Leino (s. 1978 Espoo) on suomalainen elokuvaaja. Hän kuvaa pitkiä elokuvia, television draamasarjoja, dokumentaarisia elokuvia sekä mainoksia ja musiikkivideoita. Leino on toiminut Suomen Elokuvaajien Yhdistyksen puheenjohtajana sekä elokuvauksen lehtorina Taideteollisen korkeakoulun Elokuvataiteen osastolla. 

Leino on kuvannut ensimmäisen maailmanlaajuisen levityksen Netflix-suoratoistopalvelussa saaneen suomalaisen rikosdraamasarjan Karppi (Deadwind) ja jo sitä ennen Netflixin kansainvälisesti julkaiseman kotimaisen rikossarjan Sorjonen (Bordertown).

Aiheesta muualla 
 IMDb: Anssi Leino
 

Suomalaiset elokuvaajat
Vuonna 1978 syntyneet
Elävät henkilöt
Merkuriuksen liikepalatsi

Merkuriuksen liikepalatsi tai Böckermannin talo on Helsingissä Pohjoisesplanadi 33:ssa sijaitseva kuusikerroksinen liike- ja toimistotalo. Talon rakennuttivat vuosina 1888–1890 kauppias A. F. Böckermann ja rakennusmestari H. W. Nordberg ja talon suunnitteli arkkitehti Selim A. Lindqvist apunaan arkkitehti Elia Heikel. Talo myytiin heti sen valmistuttua vastaperustetulle Ab Merkurius-yhtiölle 1,34 miljoonalla markalla.

Talon kahdesta alimmasta kerroksesta puuttuivat kantavat seinät ja niiden tilalla olivat suuret ikkunapinnat ja punaisesta Hangon graniitista tehdyt kantavat pylväät. Kolmatta kerrosta kiersi takorautainen parveke joka myöhemmin poistettiin. Talon piharakennuksessa oli neljä huoneistoa jotka toimivat aluksi verstaina ja myöhemmin myymälöinä. Kenraalikuvernööri Fjodor Heiden ei aluksi halunnut antaa talolle rakennuslupaa, sillä epäiltiin että alimpien kerrosten rakenne ei riittäisi pitämään taloa pystyssä.

Taloon asennettiin hissi ja keskuslämmitys ja samalla huoneistokohtaiset uunit purettiin 1930-luvun puolivälissä. Talossa tehtiin laaja peruskorjaus vuonna 1973 arkkitehtitoimisto Antero Pernajan ja N.-H. Sandellin toimiessa suunnittelijana. Talon pääportaikko on säilynyt alkuperäisessä asussa ja talo on nykyisin osa kauppakeskus Kämp Galleriaa.

Talossa toimi pitkään kuuluisa Strindbergin taidesalonki. Nykyisin sen tiloissa toimii tunnettu kahvila-ravintola Strindberg.

Lähteet

Aiheesta muualla 

Kluuvi
Helsingin liikerakennukset
Helsingin suojellut rakennukset
Selim A. Lindqvistin suunnittelemat rakennukset
Suomen 1800-luvulla rakennetut rakennukset ja rakennelmat
Philmont Scout Ranch

Philmont Scout Ranch on karjatila vuoristoisella Cimarronin alueella New Mexicossa. Sen omistaa Boy Scouts of America. Se on leiripaikka, johon saapuu partiolaisia kaikista Yhdysvaltain osavaltioista, ja johon muualtakin maailmasta monet matkustavat vaeltamaan vuoristossa. Matkat voivat kestää 7–12 päivää. Philmontissa on partiolaisille myös muita toimintoja.

New Mexico
Partioleirialueet
Maatilat
Novogorsk

Novogorsk (Новогорск) on Venäjän treenikeskus, ja se on Venäjän suurin tukikohta maajoukkueitten valmistautuessa kansainvälisiin koitoksiin. Siellä on mahdollisuudet harjoitella monia lajeja esimerkiksi rytmistä voimistelua, koripalloa, lentopalloa, käsipalloa, jousiammuntaa, miekkailua, jalkapalloa, jääkiekkoa, taitoluistelua, ohjaskelkkailua, freestylehiihtoa, curlinga, freestyle painia ja rugbya. Novogorsk sijaitsee Moskovan esikaupunkialueella Himkin kaupunginosassa, jota kauneutensa vuoksi kutsutaankin "Venäjän Sveitsiksi". Novogorskissa on myös kuntoutuskeskus, joka toimii urheilijoiden ympärillä. Novogorskissa on myös asuntolat, joissa vanhemmat urheilijat asuvat ympäri vuoden.

Aiheesta muualla 
Novogorskin olympiakylä, venäjäksi

Moskova
Venäjän urheilupaikat
Christian Broadcasting Network

Christian Broadcasting Network (CBN) on amerikkalainen kristillistä ohjelmaa välittävä tv-yhtiö ja tuottaja. Yrityksen perusti Pat Robertson vuonna 1961 ja sen pääkonttori sijaitsee Virginia Beachissa, Virginiassa. CBN tuottaa ohjelmaa yli 70 kielellä.

Taustaa 
Tv-evankelista Pat Robertson perusti CBN:n vuonna 1961. Tunnetuimpia ja pisimpään jatkuneita verkon ohjelmia on The 700 Club, ohjelmaformaatin vanhin edelleen jatkuva sarja. Tv-verkon oma uutisyksikkö, CBN News, tarjoaa uutisia The 700 Club:iin ja tuottaa uskonnollisia ajankohtaisohjelmia, kuten CBN NewsWatchia ja Christian World Newsiä. Sen lisäksi se tuottaa tunnin pituisia Robertsonin juontamia vaalinvalvojaisohjelmia presidentinvaalien aikana ABC Familyn lähettämänä, joka lähettää The 700 Clubia ja puolentunnin pituista keskusteluohjelmaa 700 Club Interactive. CBN:llä on esittää ohjelmaansa mm. CBN News Channelia myös verkkosivuillaan.

CBN Asia operoi Operation Blessing International Relief and Development Corporationia (OBI), joka on  kansainvälinen uskonnollinen lähetysprojekti. Sillä on kansanvälistä ohjelmatuotantoa, paikallisohjelmia kuten Solusi Indonesiassa ja From Heart to Heart Thaimaassa; CBN India tuottaa kolmea ohjelmaa, päivittäinen Ek Nayee Zindagi hindiksi, vuoroviikkoisin Nireekshana teluguksi ja palkintoja voittanut Samadhan bengaliksi. Sen lisäksi CBN tuottaa The 700 Clubia latinalaiselle amerikalle (Club 700 Hoy) ja brittiyleisölle suunnaattuna (The 700 Club With Paul and Fiona).

Lähteet 

Yhdysvaltalaiset televisioverkot
Kristinusko Yhdysvalloissa
Evankelioimisliike
Kristillinen media
Gerónimo Rulli

Gerónimo Rulli (s. 10. toukokuuta 1992 La Plata) on argentiinalainen jalkapallomaalivahti, joka edustaa Espanjan Primera Divisiónissa pelaavaa Villarreal CF:ää. Rulli on oikeajalkainen.

Ura

Seurajoukkueura 
Rullin kasvattajaseura on Club Estudiantes de La Plata. Hän edusti seuraa vuodet 2011–2014 pelaten 50 ottelua Argentiinan Primera Divisiónissa. Heinäkuussa 2014 Rulli siirtyi Uruguayn Primera Divisiónin Deportivo Maldonadoon, josta hän siirtyi kuitenkin vielä samassa kuussa lainalle Espanjan Primera Divisiónin Real Sociedadiin. Rulli debytoi Espanjan pääsarjassa joulukuussa 2014 Levante UD:ta vastaan. Hän pelasi kauden aikana 22 ottelua, joista kuudessa hän piti nollan. Myös kauden 2015–2016 Rulli viettää lainalla Espanjassa.

Maajoukkueura 
Maaliskuussa 2015 Rulli kutsuttiin ensimmäistä kertaa Argentiinan jalkapallomaajoukkueen mukaan otteluihin El Salvadoria ja Ecuadoria vastaan.

Lähteet 

Argentiinalaiset jalkapallomaalivahdit
Vuonna 1992 syntyneet
Elävät henkilöt
Ahdenkallion kartano

Ahdenkallion kartano on Hyvinkäällä Ahdenkallion kaupunginosassa sijaitseva maatila noin 5 kilometrin päässä Hyvinkään keskustasta. Ahdenkallion kartanon hirsinen, arkkitehti Waldemar Aspelinin suunnittelema päärakennus valmistui vuoden 1905 suurlakon jälkeen 1906, jolloin myös kartanokokonaisuus luotiin. Kartanon maat muodostettiin Hausjärven puolella sijaitsevan Erkylän kartanon eteläisimmistä osista. Viljelyala on 1990-luvulta asti ollut vuokralla, eikä kartanolla ole yritystoimintaa. 

Ahdenkallion ensimmäinen omistaja oli Minette Donner (1848–1922, o.s. Munck), joka teki useita merkittäviä lahjoituksia Hyvinkään kauppalalle ja seurakunnalle (Hämeenkadun ja Ahdenkallion koulujen tontit ja hirret, urheilukenttä, uuden kirkon tontti), ja ylläpiti vähävaraisille naisille tarkoitettua lepokotia Hyvinkäällä (Wilhelminakoti; nykyisin osa Pirkonkotisäätiötä)  Hän oli myös mm. Naisasialiitto Unionin perustajajäsen. Donner avioitui professori, senaattori Otto Donnerin kanssa 1887, ja sai tämän kanssa kolme lasta. Heistä esikoinen, Kai Donner (1888–1935), teki merkittävän uran kielitieteilijänä ja polittiisena vaikuttajana. Kartanon nykyiset omistajat ovat Kain ja hänen vaimonsa Gretan (o.s. von Bonsdorff) lastenlapsia.

Ahdenkallion kartano jaettiin perillisten kesken vuonna 1934. Kyseiseltä ajanjaksolta on peräisin Tiikerinkallio, toinen kartanomainen rakennus Ahdenkalliossa.

Lähteet

Hyvinkään kartanot
Waldemar Aspelinin suunnittelemat rakennukset
Rouva Ministeri

Rouva Ministeri/Presidentti (engl. Madam Secretary) on yhdysvaltalainen draamasarja, jossa keskitytään Yhdysvaltain ulkoministeri ja myöhemmin presidentti Elizabeth McCordin elämään ja Yhdysvaltojen hallituksen ongelmiin.

CBS-kanava aloitti sarjan esittämisen Yhdysvalloissa 21. syyskuuta 2014. MTV3 aloitti sarjan esittämisen Suomessa 1. tammikuuta 2015. Sarjan avausjakso keräsi Suomessa keskimäärin 429 000 katsojaa ja tavoitti 667 000 suomalaista. Rouva Ministerin toinen tuotantokausi alkoi MTV3:lla vuoden 2015 lokakuussa. CBS ilmoitti kesällä 2016, että sarja jatkuu kolmannella kaudella Yhdysvalloissa lokakuussa 2016. Viimeinen eli kuudes tuotantokausi alkoi Yhdysvalloissa 2019 ja Suomessa 2020.

Viimeisellä tuotantokaudella alkutunnuksen sanan Ministeri kirjaimet kääntyivät ympäri, muuttuen sanaksi Presidentti, syynä tähän on Elizabeth McCordin valinta Yhdysvaltojen presidentiksi.

Suomessa sarja on tällä hetkellä katsottavissa kahdessa suoratoistopalvelussa, Elisa Viihde Viaplayssä ja SkyShowtimessä (entinen Paramount+).

Juoni
Sarja alkaa siitä, kun Yhdysvaltojen Presidentti pyytää entistä CIA-agenttia ulkoministerin virkaan, edellisen kuoltua mystisessä lentoturmassa. Pian selviääkin, että ulkoministeri Marsh saatettiin salamurhata.

Ulkoministeri McCord (Téa Leoni) ratkoo haastavassa työssään kansainvälisiä poliittisia kriisejä tehden kaikkensa taatakseen maansa turvallisuuden. Ongelmia hänelle tuottavat presidentin kansliapäällikkö, alaiset sekä oma perhe.

Näyttelijät

Lähteet

Yhdysvaltalaiset draamasarjat
2010-luvun televisiosarjat
CBS:n televisio-ohjelmat
Salamiyya

Salamiyya (, myös as-Salamiya) on kaupunki Syyrian Haman maakunnassa. Kaupunki on Salamiyyan piirikunnan keskus. Vuoden 2004 väestönlaskennassa kaupunkiin kirjattiin 66 724 ja koko piirikuntaan 186 337 asukasta.

Kaupunki sijaitsee linnuntietä noin 180 kilometriä Syyrian pääkaupunki Damaskoksesta pohjoiseen, ja 30 kilometriä maakuntakeskus Hamasta itäkaakkoon.

Historia

Salamiyya saattaa olla antiikin ja varhaisen kristinuskon aikana kukoistanut Salamias tai Salaminias, mutta yhteys nykyiseen kaupunkiin ei ole varma. Arabit valtasivat kaupungin vuonna 636. Abbasidien valtakaudella Salamiyyasta tuli Hashemiittien haaran keskus ja kaupunki näytteli tärkeää osaa ismailiittien varhaisessa historiassa. Fatimidien dynastian perustanut Abdullah al-Mahdi Billah syntyi Salamiyyassa. Vuonna 903 karmaatit valloittivat kaupungin ja surmasivat suuren osan sen asukkaista. Abbasidit voittivat kuitenkin heidät kaupungin ulkopuolella samana vuonna. Ristiretkien aikana Salamiyyassa ei mainita olleen linnoituksia, mutta se oli useampaan otteeseen muslimiarmeijoiden kokoontumispaikka. Vuonna 1299 paikalla käytiin taistelu, jossa mongolit kukistivat mamelukkien armeijan ja miehittivät taistelun seurauksena jonkin aikaa Damaskosta. Osmanien valtakunnan aikana kaupunki menetti merkitystään ja se hylättiin kokonaan 1800-luvun alkuun mennessä todennäköisesti beduiinien muodostaman uhan takia.

1800-luvun puolivälissä al-Qadmusin ismailiittiemiiri Ismail ibn Muhammad sai osmaniviranomaisilta luvan asettua alueille orontesjoen itäpuolelle. Siirtolaiset valitsivat paikan läheltä vanhan Salamiyyan raunioita. Siirtolaiset saivat vapautuksia veroista ja asepalveluksesta, mikä veti ajan kuluessa lisää ismailiittisiirtolaisia alueelle. Vuonna 1878 alueelle muutti myös tšerkessejä. Vuonna 1884 Salamiyyasta tuli oman piirinsä keskus Haman sancakissa. Vuosisadan lopulla kaupungissa oli noin 6 000 asukasta ja viimeinen ismailiittien muuttoaalto kaupunkiin tapahtui vuonna 1919. Syyrian sisällissodan aikana Salamiyya on ollut Bašar al-Assadin hallinnon tukikohta.

Väestö
Vuoden 2004 väestönlaskennassa kaupunkiin kirjattiin 66 724 ja koko piirikuntaan 186 337 asukasta. Salamiyya on suurin ismailiittien keskittymä Syyriassa ja koko Lähi-idässä.

Lähteet

Aiheesta muualla

Salamieh  (salamieh.com)

Syyrian kaupungit
Markus Krunegård

Markus Krunegård (s. 6. huhtikuuta 1979 Norrköping) on ruotsinsuomalainen muusikko ja lauluntekijä. 

Krunegårdin äiti on kotoisin Pellosta Tornionlaaksosta. Krunegårdilla on vuonna 2011 syntynyt tytär.  

Markus Krunegård aloitti muusikonuransa vuonna 2001 Laakso-nimisessä yhtyeessä David Nygårdin, Lars Skoglundin ja Mikael Fritzin kanssa. Vuonna 2006 hän perusti Hets-nimisen yhtyeen Henrik Svenssonin, Christoffer Rothin ja Per Nordmarkin kanssa. Hets hajosi jo vuonna 2007. Krunegårdin sooloura alkoi 2008, jolloin hän julkaisi ensimmäisen albuminsa Markusevangeliet. 

Hän on ollut mukana muun muassa Annika Norlinin albumilla Säkert! kappaleessa ”Det kommer bara leda till något ont” ja Eldkvarnin albumilla Hunger Hotell.

Diskografia

Albumit 
 Markusevangeliet (2008)
 Lead Singer Syndrome (EP, 2009)
 Prinsen av Peking (2009)
 Lev som en gris, dö som en hund (2009)
 Mänsklig värme (2012)
 Rastlöst blod (2014)
 Härskarens teknik (EP, 2015)
 I huvet på en idiot, i en bar, på en ö, i ett hav, på en ö, i en bar, i huvet på en idiot (2018)

Lähteet 
markuskrunegard.se
rateyourmusic.com

Viitteet 

Ruotsalaiset muusikot
Vuonna 1979 syntyneet
Elävät henkilöt
Ruotsinsuomalaiset henkilöt
Ath-Thaura

Ath-Thaura (, aiemmin ) on kaupunki Syyrian Raqqan maakunnassa. Kaupunki on Ath-Thauran piirikunnan keskus. Vuoden 2004 väestönlaskennassa kaupunkiin kirjattiin 69 425 ja koko piirikuntaan 159 840 asukasta.

Kaupunki tunnetaan sen pohjoispuolisesta Eufratjokeen rakennetusta Ath-Thauran eli Tabqan padosta ja vesivoimalasta. Padon rakentaminen on synnyttänyt Assadinjärvenä tunnetun suuren tekojärven, jonka vettä käytetään paitsi laajojen viljelyalojen kasteluun, esimerkiksi Aleppon miljoonakaupungin raakavesivarastona.

Kaupunki sijaitsee linnuntietä noin 330 kilometriä Syyrian pääkaupunki Damaskoksesta pohjoiskoilliseen, 134 kilometriä Alepposta itään ja noin 44 kilometriä maakuntakeskus Raqqasta länteen.

Syyrian sisällissodan aikana kaupunki ja sen pohjoispuolinen vesivoimala joutui alkuvuodesta 2013 Syyrian hallitusta vastaan taistelevien voimien haltuun. Sittemmin ääri-islamistisen Isis-järjestön kerrottiin rajoittaneen merkittävästi veden pumppaamista Assadinjärvestä Aleppoon ja Raqqaan. Lokakuussa 2015 esimerkiksi Syyrian hallintoa tukevan Venäjän on raportoitu pommittaaneen ilmaiskuillaan kaupunkia tai sen lähistöä.

Lähteet

Aiheesta muualla
Euphrates Dam. Dam, Syria  (britannica.com)

Syyrian kaupungit
Luettelo Saksan piirittömistä kaupungeista

Tämä artikkeli on luettelo Saksan piirittömistä kaupungeista ( tai Stadtkreis). Saksassa on 107 piiritöntä kaupunkia, joiden määrä osavaltioittain on seuraava:

 Ala-Saksi: 8
 Baden-Württemberg: 9
 Baijeri: 25
 Berliini: 1
 Brandenburg: 4
 Bremen: 2
 Hampuri: 1
 Hessen: 5
 Mecklenburg-Etu-Pommeri: 2
 Nordrhein-Westfalen: 22
 Rheinland-Pfalz: 12
 Saksi: 3
 Saksi-Anhalt: 3
 Schleswig-Holstein: 4
 Thüringen: 6

Saarlandin osavaltiossa ei ole piirittömiä kaupunkeja. Saksan piirikunnat () on lueteltu artikkelissa Luettelo Saksan piirikunnista.

Ala-Saksi
 Braunschweig
 Delmenhorst
 Emden
 Oldenburg
 Osnabrück
 Salzgitter
 Wilhelmshaven
 Wolfsburg

Baden-Württemberg
 Baden-Baden
 Freiburg im Breisgau
 Heidelberg
 Heilbronn
 Karlsruhe
 Mannheim
 Pforzheim
 Stuttgart
 Ulm

Baijeri
 Amberg
 Ansbach
 Aschaffenburg
 Augsburg
 Bamberg
 Bayreuth
 Coburg
 Erlangen
 Fürth
 Hof
 Ingolstadt
 Kaufbeuren
 Kempten (Allgäu)
 Landshut
 Memmingen
 München
 Nürnberg
 Passau
 Regensburg
 Rosenheim
 Schwabach
 Schweinfurt
 Straubing
 Weiden in der Oberpfalz
 Würzburg

Berliini
 Berliini

Brandenburg
 Brandenburg an der Havel
 Cottbus
 Frankfurt (Oder)
 Potsdam

Bremen
 Bremen
 Bremerhaven

Hampuri
 Hampuri

Hessen
 Darmstadt
 Frankfurt am Main
 Kassel
 Offenbach am Main
 Wiesbaden

Mecklenburg-Etu-Pommeri
 Rostock
 Schwerin

Nordrhein-Westfalen
 Bielefeld
 Bochum
 Bonn
 Bottrop
 Dortmund
 Duisburg
 Düsseldorf
 Essen
 Gelsenkirchen
 Hagen
 Hamm
 Herne
 Köln
 Krefeld
 Leverkusen
 Mönchengladbach
 Mülheim an der Ruhr
 Münster
 Oberhausen
 Remscheid
 Solingen
 Wuppertal

Rheinland-Pfalz
 Frankenthal (Pfalz)
 Kaiserslautern
 Koblenz
 Landau in der Pfalz
 Ludwigshafen am Rhein
 Mainz
 Neustadt an der Weinstraße
 Pirmasens
 Speyer
 Trier
 Worms
 Zweibrücken

Saksi
 Chemnitz
 Dresden
 Leipzig

Saksi-Anhalt
 Dessau-Roßlau
 Halle (Saale)
 Magdeburg

Schleswig-Holstein
 Flensburg
 Kiel
 Lübeck
 Neumünster

Thüringen
 Eisenach
 Erfurt
 Gera
 Jena
 Suhl
 Weimar

Luettelo
Sami Yaffa – Sound Tracker

Sami Yaffa – Sound Tracker on Yle Teemalla esitettävä musiikkiohjelma, jossa Sami Yaffa matkustaa maailmalla ja tutustuu erilaisiin musiikkikulttuureihin ja muusikoihin. Sarja voitti parhaan musiikkiohjelman Kultaisen Venlan tammikuussa 2015 ja siitä on julkaistu Tommi Liimatan toimittama kirja. Toinen tuotantokausi alkoi lokakuussa 2015.

Ensimmäisen tuotantokauden jaksoissa Yaffan esittelemät matkakohteet olivat:

 New York
 Serbia – romanimusiikki
 Pernambuco, Brasilia
 Argentiina ja Uruguay – tango
 Espanja – flamenco
 Etiopia
 Yhdysvallat – Americana (kaksiosainen jakso)

Toisen tuotantokauden aiheina ovat Jamaika, Senegal, Intia, Turkki ja Indonesia. 

Helsingin juhlaviikkojen Huvilateltassa taltioitiin elokuussa 2014 serbialaisen KAL-yhtyeen ja Sami Yaffan yhteisesiintyminen. Yleisö osallistui videon tekoon kuvaamalla keikkaa. Elokuussa 2016 Sound Tracker tuli katsottavaksi Netflix-palveluun.

Lähteet 

Musiikkiohjelmat
Suomalaiset televisiosarjat
Trondheimin lääni

Trondheimin lääni (, tanskaksi ja norjaksi Trondhjems len) on historiallinen linnalääni Norjan keskiosassa.

1500-luvulta eteenpäin Trondheimin lääni oli yksi Norjan neljästä linnaläänistä tai pääläänistä yhdessä Båhusin läänin, Akershusin läänin ja Bergenhusin läänin kanssa. Läänin laajuus on vaihdellut, mutta suurimmillaan lääniin kuului koko nykypäivän Trøndelag sekä Härjedalen ja Jämtland. 

Lääni kuului Ruotsiin lyhyen aikaa vuosien 1658 ja 1660 välillä. Se kattoi tuolloin suunnilleen nykyisen Pohjois-Trøndelagin läänin, Etelä-Trøndelagin läänin, osia Møren ja Romsdalin läänistä (Nordmøre ja Romsdal) sekä Jämtlandin ja Härjedalenin. Lääni perustettiin 26. helmikuuta 1658, kun Ruotsi oli saanut Trøndelagin Roskilden rauhassa. Lääni luovutettiin Kööpenhaminan rauhassa 27. toukokuuta 1660, jolloin Trøndelag liitettiin jälleen Tanskaan ja Jämtland ja Härjedalen osaksi Ruotsin Västernorrlandin lääniä. Läänin kuvernöörinä toimi tuohon aikaan Claes Nilsson Stiernsköld.

Lääni oli olemassa vielä kaksi vuotta, kunnes Tanska-Norja jaettiin amteihin vuonna 1662 ja muodostettiin Trondhjemin Amt.

Ruotsin historia
Ruotsin läänit
Norjan historia
Norjan läänit
Trondheimin historia
Kapital

Kapital voi viitata seuraaviin:

 Pääoma (saks. Das Kapital), Karl Marxin teos
 Kapital, norjalainen talouslehti
 Kapital, slovenialaisyhtye Laibachin albumi

Katso myös 

 kapitaali, useita merkityksiä
Ihmissalakuljetus

Ihmissalakuljetus on YK:n määritelmän mukaan toimintaa, jolla pyritään taloudelliseen tai aineelliseen hyötyyn järjestämällä henkilö tai henkilöitä laittomasti johonkin kohdemaahan, jossa hänellä ei ole kansalaisuutta tai oleskelulupaa. Ihmissalakuljetus liittyy ihmiskauppaan.

Ihmissalakuljetuksen muotoja ovat:
 Naisten ja lasten salakuljetus prostituoiduiksi
 Laiton siirtolaisuus, jossa ammattimaiset rikollisryhmät kuljettavat huomattavaa maksua vastaan eri keinoin siirtolaisia rajojen yli
 Ihmisten salakuljetus orjatyöhön valheellisilla lupauksilla
 Ihmisten salakuljettaminen elinkaupan uhreiksi.

Maailmanlaajuisesti ihmissalakuljetus tuottaa vuosittain järjestäytyneille rikollisjärjestöille noin 7–12 miljardin Yhdysvaltain dollarin voitot. Ihmissalakuljetus on kolmanneksi tuottoisin salakuljetuksen laji, ja ainoastaan huumeiden ja aseiden salakuljetus ylittävät sen tuotot. Vuosittain salakuljetetaan noin neljä miljoonaa ihmistä eri puolille maailmaa. Näistä uhreista suurin osa on naisia ja lapsia, jotka salakuljetetaan useasta eri syystä kohdevaltioihin.

Ihmissalakuljetus Suomessa 
Keskusrikospoliisi arvioi lokakuussa 2015, että esitutkintaan oli tulossa vuonna 2015 yli 200 tapausta, joissa epäiltiin laittoman maahantulon järjestämistä Suomeen. Viime vuosina tapauksia on ollut vuosittain 100–150. Keskusrikospoliisin mukaan syynä oli se, että Suomeen pyrki vuonna 2015 ennennäkemättömän paljon turvapaikanhakijoita. Miltei kaikki Suomeen salakuljetettavat hakevat maasta turvapaikkaa. Syksyllä 2015 enemmistö tapauksista oli edelleen Suomenlahden merivartiostolla, mutta rikosilmoituksia tehtiin ympäri maata. KRP keskittyy vain järjestäytyneiden rikollisryhmien tutkimiseen, lisäksi tapauksia tutkivat Rajavartiolaitos ja poliisilaitokset. 

Tyypillinen salakuljettajille maksettu summa on 5 000–10 000 euroa tai dollaria. Salakuljetettavat rahoittavat matkan pitkäaikaisilla säästöillä, myymällä omaisuutensa, mutta toisinaan myös länsimaissa asuvat sukulaiset osallistuvat matkan kustannuksiin.

Lähteet

Kirjallisuutta 
 

Ihmiskauppa
Rikokset
Järjestäytynyt rikollisuus
Pakolaisuus
Kenny Tete

Kenny Tete (s. 9. lokakuuta 1995 Amsterdam) on alankomaalainen jalkapalloilija, joka edustaa englantilaista Fulhamia. Oikeajalkainen Tete on pelipaikaltaan oikea laitapuolustaja. Hän kuuluu myös Alankomaiden jalkapallomaajoukkueeseen.

Ura

Seurajoukkueura 
Tete on AFC Ajaxin kasvatti. Hän debytoi seuran edustusjoukkueen paidassa Eredivisiessä helmikuussa 2015 AZ Alkmaaria vastaan. Kaudella 2014–2015 Tete pelasi Eredivisiessä viidessä ottelussa. Kaudella 2015–2016 hän debytoi seuran paidassa Eurooppa-liigassa. Kesällä 2017 hän siirtyi ranskalaisseura Olympique Lyonnais'hen.

Maajoukkueura  
Tete on edustanut Alankomaita monissa nuorten maajoukkueissa. Vuonna 2013 hän oli mukana alle 19-vuotiaiden EM-kilpailuissa. Alankomaiden jalkapallomaajoukkueessa Tete debytoi 10. lokakuuta 2015 EM-karsintaottelussa Kazakstania vastaan.

Lähteet 

Alankomaalaiset jalkapalloilijat
Vuonna 1995 syntyneet
Elävät henkilöt
Teekannu

Teekannu on teen, yrttiteen tai muun vastaavan juoman hauduttamiseen ja tarjoiluun käytettävä astia. Teekannuun kaadetaan kiehuvaa tai melkein kiehuvaa vettä, johon lisätään teelehtiä tai yrttikasvien osia, joista alkaa liueta makuaineita veteen. Muutaman minuutin hauduttamisen jälkeen valmis teejuoma kaadetaan kannusta teekuppeihin.

Teekannun osat ovat vesisäiliö, kansi, kaatonokka sekä korva eli kädensija. Teekannu on muodoltaan yleensä pullean pallomainen niin, että yläpinnassa olevan kannen läpimitta on kannun sisäläpimittaa pienempi. Kannessa on usein nystyrä ja kansiaukon reunassa sitä vastaava kolo; niiden avulla kansi voidaan kiertämällä lukita, ettei se putoa teetä kaadettaessa. Kannessa on nuppi tai kolo sormia varten kannen avaamiseksi.

Kaatonokan suu on melko pieni, jotta teen kaato sujuu hallitusti. Suun reunan terävä särmä auttaa nestevirran katkaisussa, ettei teetä valu pöydälle. Teekannun kädensija on yleensä joko alastaittuvaksi saranoitu ripa kannun päällä tai kiinteä keramiikasta muotoiltu korva kannun takaosassa. Japanilaisessa kyusu-teekannussa kädensija on kannun sivulla. Kädensijan muotoilu helpottaa teen hallittua kaatamista.

Teekannussa voi lisäksi olla irrotettava siiviläosa teelehtiä varten. Sen korvaavat nykyisin yhä useammin teepussit tai irtoteetä varten tarkoitetut haudutuspussit, jotka siivilän tavoin estävät teelehtien sekoittumisen veteen. Kolmas vaihtoehto on antaa teelehtien sekoittua veteen ja kaataa valmis juoma teesihdin eli pienen siivilän läpi teekuppiin.

Teekannuja valmistetaan eniten fajanssista, posliinista tai muusta keramiikasta, lasitettuna tai lasittamattomana. Muita materiaaleja voivat olla lasi sekä valurauta, ruostumaton teräs, hopea tai muu metalli. Siiviläosa on useimmiten metallia, mutta se voi olla myös rei’itettyä keramiikkaa tai muovia.

Usein teekannu lämmitetään esimerkiksi lämpimällä vedellä ennen teeveden kaatoa siihen. Teekannun lämpimänä pitämiseen käytetään pannumyssyä tai telinettä, jonka avulla teekannun alla voi polttaa lämpökynttilää.

Lähteet

Aiheesta muualla 

 
Tee
Astiat
Lentopallon miesten Euroopan-mestaruuskilpailut 2015

Lentopallon Euroopan-mestaruuskilpailut 2015 pelattiin Bulgariassa ja Italiassa 9.–18. lokakuuta. Ranska voitti kautta aikain ensimmäisen miesten Euroopan mestaruutensa lyömällä loppuottelussa kisojen yllätysjoukkueen Slovenian erin 3–0.

Osallistuvat maat

Kotijoukkueet
 Bulgaria
 Italia
Vuoden 2013 kisojen perusteella
 Venäjä
 Serbia
 Ranska
 Saksa
 Belgia
Karsintojen kautta
 Valko-Venäjä
 Kroatia
 Tšekki
 Viro
 Suomi
 Alankomaat
 Puola
 Slovakia
 Slovenia

Pelipaikat

Turnaus pelataan Bulgariassa ja Italiassa neljässä eri kisapaikassa, joista kaksi sijaitsee Bulgariassa ja kaksi Italiassa. Semifinaalit ja mitaliottelut pelataan Arena Armeecilla Sofiassa.

Alkulohkot
Alkulohkoissa joukkueiden järjestys määräytyi ensisijaisesti voitettujen otteluiden määrän perusteella. Toissijaisesti ratkaisivat ottelupisteet, joita saa 3-0 ja 3-1 -voitosta 3, 3-2 -voitosta 2 ja 2-3 -tappiosta 1. Voittojen ja ottelupisteiden ollessa tasan ratkaisee eräsuhde, sitten eräpisteiden suhde ja lopuksi keskinäinen ottelu.

Lohko A

Lohko B

Lohko C

Lohko D

Pudotuspelit

Lopulliset sijoitukset

 5. sijasta eteenpäin samassa vaiheessa pudonneet sijoitetaan järjestykseen koko turnauksen saldon perusteella 

Euroopan mestarit

Aguenier, Grebennikov, Rouzier, Toniutti , K. Tillie, N'Gapeth, Le Roux, Lyneel, Pujol, Le Goff, Maréchal, Lafitte, Rossard, Sidibé. Valmentaja: L. Tillie

Lähteet 
 kisojen viralliset sivut

Euroopan-mestaruuskilpailut miesten
Miesten Euroopan-mestaruuskilpailut 2015
Euroopan-mestaruuskilpailut 2015 miesten
Euroopan-mestaruuskilpailut 2015 miesten
Sofian urheilu
Torinon urheilu
Busto Arsizio
Benjamin Henrichs

Benjamin Henrichs (s. 23. helmikuuta 1997 Bocholt) on saksalainen jalkapalloilija, joka edustaa Bundesliigassa pelaavaa RB Leipzigia. Molempijalkainen Henrichs on pelipaikaltaan hyökkäävä keskikenttäpelaaja.

Henrichs on Bayer 04 Leverkusenin kasvatti. Hän debytoi seuran edustusjoukkueen paidassa Bundesliigassa elokuussa 2015 tullessaan vaihdosta kentälle Karim Bellarabin tilalle Borussia Dortmundia vastaan. Elokuussa 2018 hän siirtyi ranskalaisseura Monacoon ja sieltä heinäkuussa 2020 lainalle RB Leipzigiin, jonka omistukseen hän siirtyy heinäkuussa 2021.

Henrichs on pelannut kauden 2020–2021 loppuun mennessä Ranskan Ligue 1:ssä 35 ottelua, joissa hän on tehnyt yhden maalin, ja Saksan Bundesliigassa 75 ottelua tekemättä maaleja. Mestarien liigassa hän on pelannut 14 ottelua ja Eurooppa-liigassa yhden.

Henrichs on pelannut Saksan nuorten maajoukkueissa. Vuoden 2014 alle 17-vuotiaiden EM-kilpailuissa hän toimi Saksan kapteenina ja teki yhden maalin. Saksan ykkösjoukkueessa hän teki debyyttinsä 11. marraskuuta 2016 San Marinoa vastaan. Tämän jälkeen hän on pelannut kaksi maaottelua vuonna 2017 ja kaksi vuonna 2020.

Lähteet 
 Profiili Saksan jalkapalloliiton sivustolla 
 Profiili Soccerway-sivustolla

Viitteet 

Saksalaiset jalkapalloilijat
Vuonna 1997 syntyneet
Elävät henkilöt
Abu Kamal

Abu Kamal (, suom. ’Kamalin isä’; myös , suom. ’Kamalin suku’) on kaupunki Syyrian Dayr az-Zawrin maakunnan itäosissa, lähellä Irakin rajaa. Eufratjoen oikealla (lounaisella) rannalla sijaitseva kaupunki on Abu Kamalin piirikunnan keskus. Vuoden 2004 väestönlaskennassa kaupunkiin kirjattiin 42 510 ja koko piirikuntaan 265 142 asukasta. Syyrian sisällissodan ja väkivaltaisuuksien vuoksi monet kaupungin asukkaista ovat paenneet. 

Kaupunki on tärkeän Syyrian ja Irakin välisen maantien varrella, linnuntietä noin 440 kilometriä Syyrian pääkaupunki Damaskoksesta itään, ja 120 kilometriä maakuntakeskus Dayr az-Zawrista kaakkoon. Irakin raja sijaitsee noin 8 kilometrin päässä kaupungin keskustasta kaakkoon. Irakin puoleinen rajakaupunki on Anbarin maakunnan Qaim (al-Qa’im).

Syyrian sisällissodassa kaupungin raportoitiin joutuneen kesällä 2012 Syyrian hallitusta vastaan kapinoivien joukkojen haltuun. Heinäkuussa 2014 raportoitiin Isis-järjestön vallanneen kaupungin.  Vuoden 2017 loppupuolella kaupunki oli viimeinen Isis-järjestön hallitsema merkittävä asutuskeskus Syyriassa. Syyrian ja Irakin armeijan, sekä Hizbollahin joukkojen uutisoitiin vallanneen kaupungin 8. marraskuuta 2017. Isis valtasi kaupungin takaisin 11. marraskuuta. Syyrian armeija valtasi kaupungin lopullisesti takaisin 19. marraskuuta.

Lähteet

Aiheesta muualla

Abu Kamal  (homsonline.com)
International Coalition Air Raids target a Children Hospital in Abu Kamal (3.9.2015)  (syrian-mirror.net)
'US helicopter raid' inside Syria (27.10.2008)  (bbc.co.uk)

Syyrian kaupungit
Mayadin

Mayadin ( tai ) on kaupunki Syyrian Dayr az-Zawrin maakunnan itäosissa, likimain maakuntakeskus Dayr al-Zawrin ja Irakin rajan välissä. Eufratjoen oikealla (lounaisella) rannalla sijaitseva kaupunki on Mayadinin piirikunnan keskus. Vuoden 2004 väestönlaskennassa kaupunkiin kirjattiin 44 028 ja koko piirikuntaan 247 171 asukasta.

Mayadin sijaitsee Syyrian keskeisellä öljyntuotantoalueella (lähistöllä esimerkiksi al-Wardin kaasu- ja öljykenttä), tärkeän Syyriaa ja Irakia yhdistävän maantien varrella, ja aivan kaupungin itäpuolella on Eufratjoen ylittävä maantiesilta. Mayadin on linnuntietä noin 420 kilometriä Syyrian pääkaupunki Damaskoksesta itäkoilliseen, ja 45 kilometriä maakuntakeskus Dayr az-Zawrista kaakkoon. Irakin raja on noin 84 kilometriä kaupungin keskustasta kaakkoon.

Syyrian sisällissodassa kaupunki joutui aluksi usean Syyrian hallintoa vastaan taistelevan kapinallisryhmän hallintaan, sittemmin ääri-islamistinen Isis-järjestö otti kaupungin haltuunsa. Kaupungissa oli huomattavaa vastarintaa järjestön taistelijoita kohtaan, ja tällöin Isisin taistelijoita surmattiin. Isis teloitti joitain henkilöitä, joiden järjestö epäili toimineen sitä vastaan. Isisiä vastaan kohdistettiin myös yksi tai useampia ilmaiskuja.

Lähteet

Syyrian kaupungit